Mετάφραση εξ ακοής: FoxyGroup...
ΑΜΝΗΣΙΑ
ΜΠΕΝ
Ο ΓΑΜΟΣ ΜΑΣ
ΜΠΕΝ, Ο ΑΝΤΡΑΣ ΣΟΥ
Ποιος είσαι;
Είμαι ο άντρας σου, ο Μπεν.
Τι;
Παντρευτήκαμε το 1999.
Πριν από 14 χρόνια.
Κριστίν, είσαι 40 χρονών.
Είχες ένα ατύχημα.
Ήταν άσχημο ατύχημα. Τραυματίστηκες σοβαρά στο κεφάλι.
Έχεις πρόβλημα να θυμηθείς πράγματα.
Τι πράγματα; Τι;
Μπορείς να "αποθηκεύσεις" πληροφορίες για μια μέρα...
όταν, όμως, ξυπνάς το πρωί, δε θυμάσαι τίποτα.
Επιστρέφεις στην ηλικία των 20.
Είναι εντάξει.
Φίλησέ με.
- Φοβάμαι... - Το ξέρω, το ξέρω. Είναι εντάξει.
Σ' αγαπώ.
Σ' αγαπώ, Κριστίν.
Είμαστε παντρεμένοι 14 χρόνια.
Γνωριστήκαμε όταν ήσουν στο τελευταίο εξάμηνο του Πανεπιστημίου...
και παντρευτήκαμε λίγα χρόνια αργότερα.
Εγώ δε θα είχα κανένα πρόβλημα...
να πηγαίναμε και στο Δημαρχείο.
Εσύ, όμως, ήθελες έναν λευκό γάμο.
Εμένα δε μου άρεσε καθόλου η τελετή.
Μέχρι που σε είδα να περπατάς στον διάδρομο της εκκλησίας.
Η κάθε μέρα είναι έτσι;
Είναι η κάθε μέρα ίδια;
Εδώ έχω μια λίστα με όλα όσα μπορεί να χρειαστείς.
Για να ξέρεις πού θα τα βρεις όλα. Ασπιρίνες, πρώτες βοήθειες...
και κάποια άλλα χρήσιμα πράγματα.
Και...
και μια λίστα με πράγματα που μπορείς να κάνεις για να περάσεις την ώρα σου.
- Να ετοιμάσω μια βαλίτσα; - Σήμερα είναι η επέτειός μας.
Θα σε πάω κάπου μακριά. Απόψε, μετά τη δουλειά.
Πού;
Είναι έκπληξη.
Καλή έκπληξη.
Θα περάσουμε πολύ όμορφα.
Σ' αγαπώ, Κριστίν.
Ναι;
Είμαι ο Δόκτωρ Νας.
Μπορεί να μη σου λέει τίποτα το όνομά μου,
το ξέρω, αλλά μην ανησυχείς.
Δουλεύουμε πάνω στη μνήμη σου. Εντάξει;
Προσπαθούμε να ανακαλύψουμε τι ακριβώς προκάλεσε το πρόβλημά σου...
κι αν υπάρχει κάτι που μπορούμε να κάνουμε για να το διορθώσουμε.
Ο Μπεν δεν είπε τίποτα γι' αυτό.
Δεν είμαι σίγουρος ότι ο Μπεν το γνωρίζει αυτό.
Δεν καταλαβαίνω.
Κριστίν, θέλω να κάνεις κάτι για μένα.
Θέλω ν' ανοίξεις την ντουλάπα, μέσα στο δωμάτιό σου.
Την ντουλάπα, μέσα στο δωμάτιό σου.
Ψάχνουμε κάτι.
Κοίτα στο κάτω μέρος της ντουλάπας και πίσω σε ένα συρτάρι.
Τι ψάχνω;
Ψάχνουμε ένα κουτί από παπούτσια.
Το βλέπεις;
Όχι.
Στο μέρος της ντουλάπας που είναι πιο κοντά στο μπάνιο.
Βρήκες τη φωτογραφική μηχανή, Κριστίν;
Ναι.
Στο πάνω μέρος και δεξιά υπάρχει ένα κουμπί.
Θέλω ν' ανοίξεις τη φωτογραφική μηχανή.
Τώρα, θέλω να πατήσεις το "πλέι" στο πίσω μέρος της.
Με λένε Κριστίν. Κριστίν Λούκας.
Είμαι 40 χρονών και πάσχω από αμνησία.
Όταν κοιμηθώ, απόψε, το μυαλό μου θα διαγράψει...
όλα όσα γνωρίζω σήμερα.
Όλα όσα έκανα σήμερα.
Και θα ξυπνήσω αύριο το πρωί, όπως και σήμερα, πιστεύοντας...
ότι έχω όλη μου τη ζωή μπροστά μου.
Όμως, η αλήθεια είναι ότι η μισή μου ζωή έχει τελειώσει...
Σκατά! Έρχεται!
ΔΥΟ ΕΒΔΟΜΑΔΕΣ ΠΡΙΝ
Αυτή δεν είναι μια συνηθισμένη σχέση γιατρού-ασθενή...
Έρχομαι και σε παίρνω απ' το σπίτι, σε πάω στο γραφείο μου...
βλεπόμαστε χωρίς να το γνωρίζει ο άντρας σου.
Είσαι καλά;
Σε είδα στο πάρκο, πριν από 6 μήνες, σχεδόν τυχαία.
Μου είχε μιλήσει για σένα ένας συνάδελφος,
αλλά δε σε θυμόμουν καθόλου.
Σε αναγνώρισα απ' τη φωτογραφία σου στον φάκελο.
Σου εξήγησα ότι ήμουν νευροψυχολόγος και ότι ετοίμαζα μια έρευνα...
πάνω στην ψυχογενή αμνησία.
Και ότι ήμουν έτοιμος να σε αναλάβω.
Συμφώνησες να μου δώσεις τους τηλεφωνικούς...
αριθμούς που είχες γράψει στο ημερολόγιό σου.
Σου τηλεφώνησα μερικές μέρες αργότερα...
Δε με θυμόσουν, φυσικά,
αλλά συμφώνησες να με δεις ξανά.
Αργότερα, εκείνη τη μέρα, μου είπες ότι είχες...
αναφέρει την πιθανότητα περαιτέρου θεραπείας στον Μπεν...
όμως, εκείνος σου είπε ότι ήδη σου είχε...
γίνει εκτεταμένη θεραπεία στο παρελθόν...
κι ότι οτιδήποτε περισσότερο, απλά θα σε αναστάτωνε.
Θέλω να κρατάς ένα οπτικοακουστικό ημερολόγιο.
Θα ρυθμίσω εγώ την ώρα και την ημερομηνία...
Έβαλα το μεγαλύτερο "τσιπ" μνήμης, που μπόρεσα να βρω.
Έτσι, θα καταφέρεις να έχεις αποθηκευμένες...
τις αναμνήσεις των προηγούμενων ημερών.
Και αν και οι περίοδοι πριν και μετά απ' την επίθεση παραμένουν "κενές"...
- τουλάχιστον αυτό θα... - Επίθεση;
Ποια επίθεση;
Πριν από 10 χρόνια...
βρέθηκες σε μια βιομηχανική περιοχή, όχι πολύ μακριά από δω.
Σύμφωνα με την έκθεση των γιατρών...
τα τραύματά σου προήλθαν από...
επαναλαμβανόμενα χτυπήματα στο κεφάλι.
Όχι, όχι. Ο άντρας μου είπε ότι είχα ένα ατύχημα.
Είμαι σίγουρη γι' αυτό.
Σου έχω αντίγραφο της ιατρικής έκθεσης εδώ.
Έχει μέσα και μερικά άρθρα από εφημερίδες και φωτογραφίες.
"Γυναίκα βρέθηκε μετά από κτηνώδη επίθεση"
Δεν υπάρχουν πληροφορίες συγκεκριμένα για την επίθεση.
Την άφησαν να πεθάνει;
Κάποιος προσπάθησε να με σκοτώσει;
Ποιος; Ποιος προσπάθησε να με σκοτώσει;
Δεν ξέρει κανείς.
- Τι; - Κανένας, εκτός από σένα.
Προτιμώ να έχεις τη φωτογραφική μηχανή...
σαν το ημερολόγιό σου.
Πιστεύω ότι είναι σημαντικό να μην αισθάνεσαι...περιορισμένη...
απ' τη σκέψη ότι ο Μπεν μπορεί να...
διαβάσει τις σκέψεις και τα συναισθήματά σου.
Αν δεν το πω στον Μπεν,
πώς θα ξέρω ότι η φωτογραφική μηχανή υπάρχει καν;
Μπορείς να την κρύψεις στο κάτω μέρος της ντουλάπας σου.
Στο πίσω μέρος.
Θα σε παίρνω τηλέφωνο το πρωί, για να σου το θυμίζω.
Αυτό είναι "ναι" ή "όχι";
Θέλω να γίνω καλά.
Ονομάζομαι Κριστίν Λούκας.
Είμαι 40 χρονών και πάσχω από αμνησία.
Απόψε, καθώς θα κοιμάμαι,
το μυαλό μου θα διαγράψει όλα όσα ξέρω...
όλα όσα έκανα σήμερα και θα ξυπνήσω αύριο...
Όμως, η αλήθεια είναι ότι η μισή μου ζωή έχει τελειώσει.
Σκατά! Έρχεται!
Κριστίν;
ΚΡΙΣΤΙΝ
Είμαστε παντρεμένοι 14 χρόνια.
Γνωριστήκαμε όταν ήσουν στο...
τελευταίο εξάμηνο του Πανεπιστημίου...
και παντρευτήκαμε μερικά χρόνια αργότερα.
Διδάσκω ακόμα σ' ένα σχολείο στη γωνία.
Είμαι επικεφαλής του τμήματος Χημείας.
Εγώ τι κάνω;
Μένεις σπίτι.
Δεν κάνω τίποτα; Δε...
δε μελετάω, δε δουλεύω απ' το σπίτι; Απλά κάθομαι σπίτι όλη μέρα;
"Αποθηκεύεις" πληροφορίες για μια μέρα...
όμως, όταν ξυπνάς το πρωί, δε θυμάσαι τίποτα.
Επιστρέφεις στην ηλικία των 20 χρονών, Κρις...
Ενώ θα κοιμάμαι, το μυαλό μου...
το μυαλό μου θα διαγράψει όλα όσα ξέρω, όλα όσα έκανα σήμερα...
και θα ξυπνήσω αύριο, όπως και σήμερα το πρωί...
πιστεύοντας ότι έχω όλη μου τη ζωή μπροστά μου...
Δηλαδή, χωρίς αυτό, θα πιστεύω όλα όσα μου λέει; Όλα;
Ότι είχες ένα ατύχημα;
Για ποια άλλα πράγματα λέει ψέματα;
Αν θέλουμε να το κρατήσουμε αυτό μεταξύ μας...
δεν μπορώ να ρισκάρω να σε παίρνω...
τηλέφωνο σπίτι όταν είναι εκεί ο Μπεν.
Γιατί μου κρύβει την επίθεση;
Ίσως έτσι να είναι πιο εύκολο.
- Θεέ μου! - Με συγχωρείς.
Μακάρι να μην ήμουν τόσο φοβισμένη όλη την ώρα.
Πραγματικά πιστεύεις ότι αυτή είναι καλή ιδέα;
Υπάρχουν πολλές περιπτώσεις, όπου ο ασθενής...
δεν επανέρχεται μετά από μια τέτοια τραυματική κατάσταση.
Πολύ σπάνια είναι αποτελεσματικό.
Τότε, γιατί το κάνουμε;
"Χτίζουμε" την εμπιστοσύνη.
- Κύριε Νακάρ; - Ναι.
Είμαι ο Δόκτωρ Νας. Μιλήσαμε στο τηλέφωνο.
Ο Δόκτωρ Νας, ναι.
Θα σε πάρω μετά.
Προσέξτε.
Ήσασταν πολύ φοβισμένη όταν σας είδα για πρώτη φορά.
Εδώ.
Εδώ σας βρήκα.
Μπορείτε να μου περιγράψετε ακριβώς αυτό που είδατε;
Ήταν πριν από πολύ καιρό.
- Πείτε μας ό,τι θυμάστε. - Μόλις είχα τελειώσει τη βάρδια μου...
Η κυρία Λούκας ήταν γυμνή.
- Γυμνή; - Ήταν τυλιγμένη με ένα σεντόνι.
Ένα υφασμάτινο ή ένα πλαστικό σεντόνι;
Θα το θυμόμουν αν ήταν πλαστικό.
- Από πού είχα έρθει; - Δεν μπορούσατε να θυμηθείτε.
Ήσασταν πολύ μπερδεμένη.
Υπήρχε αίμα...
Το αίμα μου;
Πού;
Παντού.
Τι έκανα κοντά στο αεροδρόμιο;
Υπάρχουν πολλά ξενοδοχεία στην περιοχή.
Πάρα πολλά.
Ξενοδοχεία;
Έτσι εξηγείται και το σεντόνι.
Αν μένω εδώ, γιατί να μείνω σε ξενοδοχείο;
Για κάθε είδους λόγο.
Η ιατρική εξέταση έδειξε πρόσφατη σεξουαλική πράξη...
Όμως, δεν υπήρχε κανένα ίχνος σπέρματος...
που θα μπορούσε να βοηθήσει την αστυνομία να αναγνωρίσει...
τον άντρα με τον οποίο είχες κοιμηθεί.
Με είχαν βιάσει;
Η αναφορά της αστυνομίας... υποδηλώνει ότι δεν είχες βιαστεί.
Είμαι παντρεμένη.
Δε νομίζω ότι είμαι μια γυναίκα που θα απατούσε τον άντρα της.
Πώς το ξέρεις αυτό;
Ό,τι κι αν συνέβη εκείνη τη νύχτα...
ό,τι κι αν έκανα...
πρέπει να το θυμηθώ.
Ξέρω ότι πρέπει.
Πρέπει. Για μας.
Για μας.
Κρις;
Όχι!
Κριστίν μπορείς ν' ανοίξεις τα μάτια σου, σε παρακαλώ;
Θα σου δείξω μερικές φωτογραφίες.
Κάθε φορά που θα τις κοιτάς...
θα σκέφτεσαι ποιος ή τι είναι.
Ξεκίνα.
Είσαι καλά;
Κάποιες φωτογραφίες ήταν τυχαίες και...
κάποιες άλλες τις πήραμε απ' τον φάκελό σου.
Σ' αυτήν αντέδρασες περισσότερο.
Ποια είναι;
ΚΛΕΡ
Είχα μια φίλη;
Φυσικά. Είχες πολλές φίλες.
Με κόκκινα μαλλιά;
- Όχι, απ' ό,τι θυμάμαι. - Με τ' όνομα "Κλερ".
"Κλερ"; Δε μου θυμίζει κάτι το όνομα. Γιατί;
Είσαι απόλυτα σίγουρος;
Είχες πολλές φίλες. Πού να τις θυμάμαι όλες. Γιατί;
Απλά... κάτι θυμήθηκα.
Κάτι θυμήθηκες;
Ναι, κάτι τέτοιο... Μάλλον.
Αυτό είναι υπέροχο. Τι θυμήθηκες;
Την Κλερ που είχε κόκκινα μαλλιά και που ήταν μια φίλη μου...
Μια καλή φίλη, νομίζω.
Μπορεί να υπήρχε, πριν πολλά χρόνια.
Κλερ...
Ίσως υπήρχε μια Κλερ...
Μια φίλη σου, απ' το Πανεπιστήμιο.
Νομίζω ότι έκανες παρέα με μια κοπέλα που την έλεγαν Κλερ. Ναι.
Τι της συνέβη, λοιπόν;
Τι;
Αυτή δεν είναι η πρώτη φορά που θυμάσαι την Κλερ.
Δεν καταλαβαίνω.
Δεν είναι κάτι για το οποίο μιλάμε.
Γιατί όχι;
Απλά, χαθήκατε.
Γιατί;
Δυο χρόνια μετά απ' το ατύχημά σου, έφυγε.
Πού πήγε;
- Στον Καναδά, νομίζω. - Νομίζεις;
Δεν είχε καμιά σημασία για σένα το πού πήγε.
Δεν μπορούσες να θυμηθείς...
Έχει σημασία! Έχει σημασία, τώρα!
Εγώ σε προειδοποίησα.
Τις κρατάω φυλαγμένες στο γραφείο μου.
Τις κρύβεις.
Θα σε αναστάτωναν.
Μου κρύβεις ένα κομμάτι του παρελθόντος μου.
- Για να σε προστατεύσω. - Από τι;
Δε θα μπορούσε να το διαχειριστεί, Κρις.
15 λεπτά απ' την ώρα που έφυγε...
δεν είχες ιδέα ότι υπήρχε καν.
Μετά από ένα διάστημα, σταμάτησε να τηλεφωνεί...
Δεν ήταν η μόνη, Κρις.
Πώς μπορώ να σ' εμπιστευθώ αν μου λες ψέματα;
Εγώ ζω μαζί σου. Αυτό.
Μερικές φορές, η αλήθεια είναι οδυνηρή και περίπλοκη...
και δεν είχα τη δύναμη.
Συνήθως την έχω, αλλά όχι πάντα. Με συγχωρείς.
Έτσι μου απέκρυψες πράγματα απ' τη ζωή μου...
Δεν έχει να κάνει μόνο με σένα!
Μερικές φορές, έχει να κάνει με το τι μπορώ εγώ να διαχειριστώ...
και δεν μπορώ πάντα να τα διαχειρίζομαι όλα!
Όχι κάθε μέρα!
Μερικές φορές, απλά δεν μπορώ.
Σου κρύβει την Κλερ.
Λέει ότι σε προστατεύει, αλλά...
Μην τον εμπιστεύεσαι.
Μην εμπιστεύεσαι τον Μπεν.
- Ναι; - Κριστίν;
Γεια σου. Είμαι ο Δόκτωρ Νας.
Δε με θυμάσαι, αλλά συναντιόμαστε σχεδόν κάθε μέρα...
τις τελευταίες εβδομάδες...
Η φωτογραφική μηχανή, είναι μέσα σε ένα κουτί από παπούτσια...
Σου κρύβει την Κλερ.
Λέει ότι σε προστατεύει.
Σου κρύβει την Κλερ.
Λέει ότι σε προστατεύει, αλλά σου κρύβει την Κλερ.
Μην εμπιστεύεσαι τον Μπεν.
Μπάσταρδε!
Καλά είσαι;
Είμαι έγκυος.
Όταν ξυπνάς το πρωί...
ποιο είναι το πρώτο πράγμα που λες στον εαυτό σου;
"Τι έχουμε για πρωινό;" Εσύ τι λες;
"Αναρωτιέμαι αν θα συμβεί κάτι συναρπαστικό, σήμερα."
Θεέ μου...
Έχουμε ένα παιδί!
Κρις...
Έχουμε ένα παιδί! Ένα αγοράκι! Έτσι δεν είναι;
Έτσι δεν είναι;
Πού είναι;
- Έλα μέσα. - Όχι! Πού είναι;
Δεν μπορούμε να μιλήσουμε εδώ έξω, στη βροχή.
Γιατί μου τον κρύβεις; Πού είναι ο γιος μου;
Δε σου κρύβω τίποτα... Έλα μέσ...
Όχι, όχι! Πού είναι;
Έχει πεθάνει. Δε ζει.
Όχι!
Πώς;
Από μηνιγγίτιδα.
Πόσων χρονών ήταν;
Οκτώ.
Ο Άνταμ πέθανε 3 εβομάδες πριν από τα ένατά του γενέθλια.
Τις φυλάω αυτές στο γκαράζ, για ασφάλεια.
Πίστευα ότι δε θα ήταν καλό για σένα να τις δεις.
Εδώ είναι ο Άνταμ μωρό.
Το μωρό μου...
Ο Άνταμ...
Ήταν περίπου 3 μηνών εκεί.
- Πότε γεννήθηκε; - Στις 4 Αυγούστου του 1999.
Άνταμ...
Άνταμ Τόμας Λούκας.
Ήταν όμορφος...
"Μαμά, είμαι άρρωστος. Σε παρακαλώ, γύρνα σπίτι. Άνταμ."
- Πού ήμουν; - Μπαινόβγαινες στα νοσοκομεία.
- Κρις... - Όχι...
Δεν μπορώ να το κάνω.
Δεν μπορώ να το κάνω αυτό. Με συγχωρείς πολύ.
Εσύ το έχεις ξαναπεράσει αυτό.
Αυτή η θλίψη δεν είναι καινούρια.
Όμως, είναι καινούρια για μένα.
Θα είναι καινούρια και αύριο...
θα είναι καινούρια και μεθαύριο και κάθε μέρα.
Κάθε μέρα, για την υπόλοιπή μου ζωή.
Όχι!
Αυτή η θλίψη δεν είναι καινούρια. Η δική μου θλίψη είναι.
Δεν είναι καινούρια γι' αυτόν.
Δεν είναι καινούρια η θλίψη του. Η δική μου, όμως, είναι.
Η δική μου είναι.
Θα είναι καινούρια και αύριο...
και μεθαύριο και κάθε μέρα.
Κάθε μέρα, για την υπόλοιπή μου ζωή.
Ήξερες για τον Άνταμ;
Έχουμε μιλήσει για τον Άνταμ.
Μπορεί ο Μπεν να προσπάθησε.
Μπορεί να είναι καλύτερα να μη γνωρίζω.
Μπορούμε να μείνουμε εδώ, για λίγο;
Φυσικά.
Να το πω στον Μπεν;
Για μας;
Για τη θεραπεία;
Ήμουν καλή μητέρα;
Πριν απ' τον τραυματισμό μου;
Ήσουν μια υπέροχη μητέρα.
Θα πρέπει να ήταν απαίσιο γι' αυτόν να μην τον αναγνωρίζω.
Αγαπούσες τον Άνταμ πάρα πολύ.
Καταλαβαίνω γιατί μου το έκρυψες αυτό.
Αλήθεια καταλαβαίνω.
Ήταν αβάσταχτο και για σένα.
Καταλαβαίνω ότι κάποιες μέρες...
έχανες τη δύναμή σου και έλεγες "δεν μπορώ"...
"Δεν το μπορώ άλλο αυτό."
Αν, όμως, νοιάζεσαι γι' αυτό τον γάμο...
και πρέπει να υποθέσω ότι νοιάζεσαι...
ποτέ μην προσπαθήσεις να μου κρύψεις τον γιο μου από μένα ξανά.
Με συγχωρείς.
Άνταμ...
ΜΑΝΟΥΛΑ
ΜΑΪΚ
Καλημέρα, Κριστίν. Ο Δόκτωρ Νας είμαι.
Είμαι νευροψυχολόγος, στο Πανεπιστήμιο του Λονδίνου...
και σε παίρνω τηλέφωνο κάθε πρωί,
για να σου θυμίζω να ψάχνεις για τη φωτογραφική μηχανή.
Είναι στο πίσω μέρος της ντουλάπας σου...
Μάικ...
Τι;
Δεν είμαι σίγουρη, αλλά νομίζω ότι αυτό είναι τ' όνομά του.
Ποιανού το όνομα;
Του άντρα που μου το έκανε αυτό.
Έλα εδώ.
Έλα.
Έλα εδώ. Έλα. Είναι εντάξει.
Είσαι ο μόνος που με κάνει και νιώθω καλά.
Θέλω να νιώθεις καλά.
Δόκτωρ Μάικ Νας
Κριστίν, με συγχωρείς...
Κριστίν, το όνομά μου είναι Δόκτωρ Νας...
- Το ξέρω. - Πώς αισθάνεσαι;
Σκατά είμαι.
Σου έκανα μια ηρεμιστική ένεση,
για να χαλαρώσεις και όχι για να κοιμηθείς.
- Το θυμάμαι... - Ήσουν σε σύγχυση.
Αυτό που έπαθες...
είναι ότι με τη φαντασία σου...
με μετέτρεψες στον άντρα που σ' το έκανε αυτό.
Καταλαβαίνεις;
- Θέλω να μιλήσω με τον Μπεν. - Όχι.
Όχι. Ανακάλυψα μόλις κάτι και θέλω να σ' το πω από κοντά.
Κριστίν...
Αφορά τον Μπεν.
Με ποιον μιλούσες;
Πότε;
Σε πήρα τηλέφωνο, νωρίτερα, και βγήκε ο τηλεφωνητής.
Προσπαθούσα να σου τηλεφωνήσω.
Ονομάζομαι Κριστίν. Κριστίν Λούκας.
Είμαι 40 χρονών και πάσχω από αμνησία.
Απόψε, ενώ θα κοιμάμαι, το μυαλό μου...
θα διαγράψει όλα όσα ξέρω και έκανα...
Αυτή η θλίψη δεν είναι καινούρια. Η δική μου, όμως, είναι.
Είσαι ευάλωτη.
Οι ευάλωτοι ασθενείς συχνά αναπτύσσουν αισθήματα για...
τους ψυχιάτρους τους. Είναι σύνηθες.
Αυτό που δεν είναι και τόσο σύνηθες,
είναι όταν τα αισθήματα είναι αμοιβαία.
Είναι αντιεπαγγελματικό.
Εντελώς αντιεπαγγελματικό.
Μα το βίντεό μου λέει ότι είσαι η μόνη μου ελπίδα.
Θα σου συστήσω μια εξαιρετική νευροψυχολόγο στο Σεντ Τόμας.
Νόμιζα ότι είχαμε κάνει πρόοδο.
Κριστίν, δεν μπορώ να συνεχίσω να σου κάνω θεραπεία.
Θα ήταν αντιδεοντολογικό.
- Σε παρακαλώ... - Κριστίν...
Δουλεύει και στο Πανεπιστήμιο.
Δεν τη θέλω αυτή. Θέλω εσένα. Εσύ θα με κάνεις καλά.
Όταν σου τηλεφώνησα, σήμερα το πρωί...
είχες ήδη δει το βιντεοημερολόγιό σου.
Θυμήθηκες.
Ναι.
Δυστυχώς, αυτά που θυμάσαι τη μια μέρα δε...
σημαίνει απαραίτητα ότι θα τα θυμάσαι και την άλλη.
Ακόμα κι αν πρόκειται για σημαντικά πράγματα.
Τι πράγματα;
Ο Μπεν σε μετέφερε απ' την ψυχιατρική κλινική, το 2007...
σε κοινοτικό κέντρο υγείας.
Τηλεφώνησα στη διευθύντρια και κανόνισα συνάντηση.
Φαίνεται ότι η φίλη σου, η Κλερ,
προσπαθεί να έρθει σ' επαφή μαζί σου.
Αυτό είναι το τηλέφωνό της.
Η διευθύντρια με ρώτησε πώς είσαι και της είπα.
Έδειξε πάρα πολύ μπερδεμένη.
Γιατί;
Σύμφωνα με τα αρχεία της...
ο Μπεν σε χώρισε πριν από 4 χρόνια.
Έχετε τηλεφωνήσει στην Κλερ. Αφήστε το μήνυμά σας.
Κλερ, είμαι η Κριστίν Λούκας...
Πραγματικά είναι ανάγκη να σου μιλήσω.
Μπορείς να μου τηλεφωνήσεις, σε παρακαλώ;
Το τηλέφωνό μου είναι...
- Είμαστε χωρισμένοι, έτσι δεν είναι; - Ποιος σου μίλησε;
Ποιος μου το είπε; Κανείς. Θυμάμαι πράγματα.
- Είσαι σίγουρη; - Ναι.
- Πολλά θυμάσαι, τελευταία... - Μείνε μακριά μου!
Απλά πες μου τη γαμημένη την αλήθεια! Γιατί με χώρισες;
Γιατί με χώρισες;
- Θέλεις την αλήθεια; - Ναι!
Θα σου πω την αλήθεια! Είχαμε ένα αγοράκι!
Αρρώστησες και πολύ ξαφνικά τον χάσαμε.
Ήταν μεγάλο το σοκ.
Όμως, γύρισα πίσω και είμαι εδώ.
Δε θα σ' αφήσω ποτέ, Κρις. Ποτέ.
Με συγχωρείς.
Ναι;
Κρίσι;
Κλερ;
Θεέ μου! Κρίσι, καλή μου, εσύ είσαι στ' αλήθεια;
Ναι, εγώ είμαι.
Με είπες "Κρίσι".
Σε έψαχνα στο κοινοτικό κέντρο υγείας.
Δε θυμόμουν την παλιά σου διεύθυνση.
Κάθε μέρα, περίμενα να χτυπήσει...
το τηλέφωνο ελπίζοντας ότι θα ήσουν εσύ.
Μου είπαν ότι μετακόμισες κάπου μακριά.
Μετακόμισα μακριά; Ποιος σ' το είπε αυτό;
Θεέ μου, Κρίσι, μου έχεις λείψει τόσο πολύ!
Πώς είσαι;
Δεν μπορώ να θυμηθώ τίποτα απολύτως,
αλλά, κατά τα άλλα, είμαι μια χαρά.
Πού είσαι;
Είμαι σπίτι, με τον Μπεν.
Πραγματικά θέλω πολύ να σε δω. Μπορώ να σε δω;
Ναι...
Προτιμώ να μην έρθω εγώ σε σένα, Κρις.
Γιατί;
Είναι δύσκολο να σου εξηγήσω απ' το τηλέφωνο...
Τι θα 'λεγες να βρεθούμε στο Αστεροσκοπείο;
Μπορώ να είμαι εκεί σε μία ώρα.
Είναι καλά;
Ναι, είμαι μια χαρά και θα είμαι εκεί.
Κρίσι;
Κρίσι, καλή μου, εγώ είμαι. Η Κλερ.
Κλερ...
Σε θυμάμαι.
Ναι;
Μου έλειψες! Μου έλειψες! Μου έλειψες!
Μου έλειψες τόσο πολύ!
Είναι υπέροχο...
Ήμουν καλή μητέρα;
Κρίσι... Κανένας δεν ήταν τόσο κοντά στον Άνταμ όσο εσύ.
Ο Μπεν δούλευε πάντα πάρα πολύ...
και σχεδόν δεν το έβλεπε το παιδί.
Πάντα ήταν...
όμορφος, σαν τον μπαμπά του.
Ποιος μου το έκανε αυτό;
Τα πράγματα ήταν... δύσκολα.
Εσύ πάλευες να φροντίζεις τον Άνταμ...
και να διδάσκεις στο καινούριο σχολείο.
Εσύ κι ο Μπεν αρχίσατε να μην τα πηγαίνετε καλά.
Πρότεινα να έρχομαι να κρατάω...
τον Άνταμ δύο απογεύματα την εβδομάδα...
για να είσαι κι εσύ λίγο πιο χαλαρή.
Μετά, άρχισες να ντύνεσαι διαφορετικά...
Στην αρχή, δεν είχα καταλάβει τι ήταν.
Είχα γνωρίσει κάποιον.
Σε είχα χάσει.
Το αρνήθηκες, στην αρχή, αλλά ήξερες ότι δεν ήμουν ηλίθια.
Είχαμε μια διαφωνία.
Τελικά, μου είπες την αλήθεια.
Δε σου είπα το όνομά του;
Δε μου έδωσες καθόλου πληροφορίες γι' αυτόν.
- Το ήξερε ο Μπεν; - Όχι, μέχρι που σε βρήκε η αστυνομία.
Χριστέ μου...
Τον καημένο τον Μπεν...
Έπρεπε να του το πω, Κρίσι.
Το είχα ήδη πει και στην αστυνομία. Δεν είχα άλλη επιλογή.
- Γι' αυτό μου λέει συνέχεια ψέματα. - Έτσι είναι ο Μπεν.
- Σε προστατεύει... - Ίσως...
Ή ίσως απλά νομίζει ότι δεν μπορούμε να...
αντιμετωπίσουμε την αλήθεια.
Θέλω να πω ότι ακόμα μου λέει ψέματα για...
την επίθεση και δε μου μιλάει ποτέ για σένα.
Λοιπόν...
Υπάρχει λόγος που δε σου μιλάει για μένα.
Γιατί;
Μετά το ατύχημά σου...
προσπάθησα να βοηθήσω...
Ήταν πολύ δύσκολο για τον Μπεν να φροντίζει τον Άνταμ.
Έκανα ό,τι μπορούσα.
Περνούσαμε πολύ χρόνο μαζί.
Μια μέρα, αφού σε είχαμε επισκεφτεί...
κατέρρευσε και είπε ότι δεν άντεχε άλλο.
Τον αγκάλιασα και παρασυρθήκαμε...
Συνέβη μόνο μια φορά.
Ένιωσα τόσο άσχημα...
Και οι δυο μας νιώσαμε πολύ άσχημα.
Ένιωσα ότι σας το χρώσταγα να μείνω μακριά σας...
κι έτσι εξαφανίστηκα.
Με συγχωρείς πολύ!
Δεν μπορείς βέβαια να μας κατηγορήσεις, Κριστίν,
αφού κι εσύ είχες ήδη κάνει σχέση.
Δεν ξέρεις πόσο τυχερή είσαι.
Ποτέ δεν ήξερες πόσο τυχερή ήσουν που είχες τον Μπεν.
- Πρέπει να φύγω... - Όχι, Κρίσι...
Θα γυρίσει ο Μπεν σπίτι, σύντομα.
Ο Μπεν μου το έστειλε αυτό, λίγο πριν χωρίσετε.
Μου ζήτησε να σ' το δώσω,
αν κάποια στιγμή ήσουν ικανή να το διαβάσεις.
Χαίρομαι πολύ που είσαι.
Δεν περιμένω να με πιστέψεις αλλά νοιάζομαι για σένα, Κριστίν. Πολύ.
Είναι εντάξει.
"Αγαπημένη μου, Κριστίν...
Δεν αντέχω να πω τις λέξεις...
όμως, αποφάσισα να σ' αφήσω.
Προσπάθησα πολύ να βρω έναν άλλο τρόπο, Κρις.
Σε παρακαλώ, πίστεψέ με.
Αγαπούσες τον Άνταμ...
παρόλο που δεν μπορούσες να τον θυμάσαι συνέχεια.
Έτρεχε κοντά σου και τον έπαιρνες αγκαλιά...
και για ένα διάστημα, αισθανόσουν ποιος είναι...
Μετά, άρχισες να πιστεύεις ότι τον Άνταμ σ' τον...
είχαν πάρει από κοντά σου όταν ήταν μωρό.
Κάθε φορά που τον έβλεπες, νόμιζες ότι ήταν για πρώτη φορά.
Του έλεγα να σου πει πότε σε είχε δει...
τελευταία φορά και σου έλεγε:
"Χθες, μανούλα"...
όμως δεν τον πίστευες.
Μια μέρα μου επιτέθηκες, άρπαξες τον Άνταμ και έφυγες τρέχοντας.
Άρχισε να ουρλιάζει.
Αργότερα, προσπάθησα να του εξηγήσω αλλά δεν καταλάβαινε.
Φοβόταν να έρθει να σε δει.
Άφησα να περάσουν δυο μέρες και μετά...
πήρα τηλέφωνο να μάθω πώς ήσουν.
Μου είπαν ότι ήσουν χαρούμενη.
Όταν τους ρώτησα αν μας θυμόσουν, μου είπαν "όχι"...
Σ' αγαπώ τόσο πολύ, Κρις.
Σ' αγαπώ περισσότερο απ' ό,τι αγαπώ...
οποιονδήποτε και οτιδήποτε σ' αυτό τον κόσμο.
Όμως, ο γιος μας είναι μόνο 8 χρονών.
Είναι απελπισμένα δυστυχισμένος, Κρις.
και δεν μπορώ να τον αφήσω να περάσει...
αυτή την τραυματική εμπειρία ξανά.
Θέλω να είστε κι οι δυο σας ευτυχισμένοι.
Ακόμα κι αν δεν μπορούμε να είμαστε όλοι μαζί.
Με συγχωρείς. Μπεν."
Εγώ σε συγχωρώ.
Εσύ μπορείς να με συγχωρήσεις;
Είσαι ο εραστής μου. Ο προστάτης μου...
και η ζωή μου δεν είναι τίποτα, τίποτα χωρίς εσένα.
Όταν το δεις αυτό, θα τα ξέρεις όλα.
Και θα μάθεις ότι αυτή τη στιγμή δεν υπάρχει...
τίποτα άλλο μέσα μου, για σένα, παρά μόνο αγάπη.
Και ελπίδα, ότι μπορούμε να βρούμε...
έναν τρόπο να είμαστε επιτέλους μαζί.
Ναι;
Κρις;
Εγώ σε συγχωρώ.
Εσύ μπορείς να με συγχωρήσεις;
Είσαι ο εραστής μου.
Ο προστάτης μου... Είσαι τα πάντα για μένα.
Όταν το δεις αυτό, θα τα ξέρεις όλα.
Όχι. Θέλω να το δεις απ' την αρχή.
Τι εννοείς όταν λες ότι τα ξέρεις όλα;
Βλέπω έναν γιατρό. Τον Δόκτωρ Νας...
εδώ και μερικές εβδομάδες.
Εκείνος μου έδωσε τη φωτογραφική μηχανή...
Με παίρνει τηλέφωνο, κάθε μέρα, για να μου το θυμίζει...
Γιατί το κάνει αυτό;
Για να μπορώ να θυμάμαι τις αναμνήσεις μου.
Και γιατί το κρατούσες μυστικό;
Επειδή δεν ήμουν σίγουρη ότι μπορούσα να σ' εμπιστευθώ.
- Τώρα, ξέρω ότι μπορώ. - Έχεις σχέση;
Όχι.
Ξέρω πόσο πολύ σε πλήγωσα...
Ξέρω ότι χρειάζονται πολλά για να με συγχωρήσεις.
Και καταλαβαίνω γιατί έφυγες. Τα καταλαβαίνω όλα τώρα.
Μπεν...
Είσαι τόσο καλός μαζί μου.
Σ' αγαπώ. Σ' αγαπώ τόσο πολύ...
Τι έκανε; Δώσ' τον μου, να του μιλήσω.
Έφυγε...
Εντάξει. Θα τον πάρω τηλέφωνο.
Νομίζεις ότι είναι καλή ιδέα;
Σας αγαπώ και τους δυο...
Θεέ μου...
Σε ξαναπαίρνω σε λίγο.
Ο Μπεν με χτύπησε.
Του τα είπα όλα και...
με χτύπησε.
Τίποτα δεν μπορεί να το αλλάξει αυτό, οπότε...
- Ναι; - Μίλησα με τον Μπεν.
Λέει ότι ζει μόνος του, Κρις...
- Τι; - Ο Μπεν λέει ότι έχει να σε δει 4 χρόνια!
Κριστίν;
Περιέγραψέ μου τον Μπεν.
Τι;
Περιέγραψέ μου τον Μπεν. Πώς είναι εμφανισιακά;
Είναι ψηλός;
Ναι.
Έχει μαύρα μαλλιά;
Όχι, όχι, έχει καστανά μαλλιά.
Έχει ένα σημάδι;
- Σημάδι; - Ναι, ναι, είχε ένα ατύχημα στο σκι...
πρέπει να έχει ένα σημάδι, στο πρόσωπό του.
Κρίσι;
Όχι.
Όχι, δεν έχει. Ο Μπεν δεν έχει σημάδι.
Ο άντρας με τον οποίο ζεις...
δεν ξέρω ποιος είναι, Κριστίν...
όμως, δεν είναι ο Μπεν.
Βοήθησέ με.
Χρειάζομαι τη διεύθυνσή σου, Κριστίν.
Πρέπει να μάθω πού μένεις.
Δε θυμάμαι.
Έρχομαι.
Μάθε γρήγορα και θα σου τηλεφωνήσω στο κινητό σου.
ΜΠΕΝ
Ο ΓΑΜΟΣ ΜΑΣ
Ποιος είσαι;
Είμαι ο άντρας σου, ο Μπεν.
Κριστίν;
Ναι;
Κριστίν, είμαι ο Δόκτωρ Νας.
Μπορεί να μη σου θυμίζει κάτι το όνομά μου...
αλλά δουλεύουμε πάνω στη μνήμη σου και προσπαθούμε...
να ανακαλύψουμε τι ακριβώς...
- Βρήκες τη φωτογραφική μηχανή; - Ναι.
Δες τα βίντεο και θα σε ξαναπάρω.
Είσαι ο εραστής μου, ο προστάτης μου...
Η ζωή μου δεν είναι τίποτα χωρίς εσένα.
Όταν θα το δεις αυτό, θα ξέρεις τα πάντα.
Θα ξέρεις ότι δεν υπάρχει τίποτα άλλο μέσα μου...
για σένα τώρα, παρά μόνο αγάπη.
Ξέρω ότι μπορούμε να βρούμε έναν τρόπο για να είμαστε επιτέλους μαζί.
- Ναι; - Κριστίν, εγώ είμαι. Όλα καλά;
Όλα είναι μια χαρά.
ΚΛΕΡ
Μπεν;
Με συγχωρείς. Ναι, σε άκουσα. Έχω κολλήσει στην κίνηση.
Απλά ήθελα να βεβαιωθώ ότι θυμήθηκες...
να ετοιμάσεις τα πράγματά σου, για την επέτειό μας.
Να ετοιμάσω τα πράγματά μου;
Το έχω γράψει στον πίνακα, στην κουζίνα.
Ναι, το θυμάμαι. Μπεν...
σ' αγαπώ.
Κι εγώ σ' αγαπώ, Κριστίν.
Ο Δόκτωρ Νας, να έρθει μπροστά!
Ο Δόκτωρ Νας;
Μπορώ να σας βοηθήσω σε κάτι;
Είμαι ο Μπεν Λούκας.
Κύριε Λούκας... Τι κάνει η Κριστίν;
Τι κάνει;
Μείνε μακριά απ' τη γυναίκα μου.
- Είναι πράγματι η επέτειός μας; - Ναι.
Η επέτειος του γάμου μας;
Όχι.
Είναι μια διαφορετικού είδους επέτειος.
Γιατί με έφερες εδώ;
Θέλω να θυμηθείς.
Μάικ, δεν μπορώ να το κάνω αυτό.
Δεν μπορώ. Είμαι παντρεμένη.
Μάικ, δεν μπορώ...
Αυτό;
Μάικ;
Πού είναι ο Μπεν;
Ο Μπεν σε παράτησε.
Εγώ, όμως, όχι.
Έμεινα κοντά...
να σε προσέχω, να σε προστατεύω...
Να με προστατεύεις;
Εκείνος δεν ήταν ποτέ σπίτι, να σε φροντίζει.
Ήξερα ότι είσαι μαζί του και τρελαινόμουν.
Δεν μπορούσα να το αντέξω άλλο.
Έπρεπε να σε πάρω από κει.
Και πώς με πήρες σπίτι;
Έκανα πλαστογράφηση στοιχείων. Τι άλλο να 'κανα;
Κανείς άλλος δεν έδινε δεκάρα για σένα, Κριστίν.
Ο Μπεν, όμως, δεν ήταν το θέμα.
Το ζητούμενο ήταν...
να σε προσέχω.
Να σε φροντίζω και να σ' αγαπώ.
Αλήθεια σου λέω.
Σε λατρεύω...
απλά δεν μπορώ να ζω άλλο μέσα στο ψέμα.
Τον έχω σιχαθεί αυτόν τον τύπο. Δε θέλω να τον υποδύομαι άλλο.
Γι' αυτό σε έφερα εδώ.
Για να βάλω ένα τέλος σ' αυτό.
Θα φύγουμε από δω, όχι ως Κριστίν και Μπεν...
αλλά ως Κριστίν και Μάικ.
Δεν μπορώ να συνεχίσω να το κάνω αυτό.
Πάρε τηλέφωνο τον Μπεν και πες του την αλήθεια.
Όχι.
Μη γίνεσαι γελοίος. Δεν μπορώ να το κάνω αυτό.
Αν ήμουν στη θέση του Μπεν, θα ήθελα να ξέρω.
Μη γίνεσαι καθίκι, Μάικ!
Εσύ το έκανες αυτό...
Τι περίμενες να κάνω;
Προσπάθησα να σου εξηγήσω,
αλλά δεν καταλάβαινες. Δεν ήθελα να σου κάνω κακό.
Μισώ τον εαυτό μου γι' αυτό που έγινε...
Είναι εντάξει, τώρα. Σε παρακαλώ, μη φύγεις.
Φοβάμαι...
Μη φύγεις...
Φύγε.
- Φύγε, τότε. - Σ' ευχαριστώ.
Γιατί με αναγκάζεις να το κάνω αυτό;
Γι' αυτό σου έλεγα ότι δεν καταλαβαίνεις.
- Συγγνώμη... - Σταμάτα να λες "συγγνώμη"!
Απλά, δε θέλω να είμαι άλλο πια ο Μπεν.
Θέλω να είμαι ο εαυτός μου μαζί σου.
Καταλαβαίνεις;
Σε παρακαλώ, άσε με να φύγω...
Ή θα φύγουμε μαζί, ή δε θα φύγουμε καθόλου...
Όχι άλλες ενοχές...
Όχι άλλη θλίψη.
Όχι άλλα άσχημα συναισθήματα.
Είσαι ελεύθερη.
Έλα εδώ.
Έλα.
Εδώ.
Έλα εδώ.
Φίλησέ με.
Πάλι.
Ξέχνα τον Μπεν.
Εγώ είμαι για σένα.
Πρέπει να ξεχάσεις και τον Άνταμ.
Εκείνος σ' έχει ξεχάσει.
Ο Άνταμ σ' έχει ξεχάσει.
Ο Άνταμ;
Ο γιος μου είναι ζωντανός!
Σήκω πάνω...
αλλιώς δε θα φύγουμε καθόλου! Το κατάλαβες;
Άσε με να φύγω! Άσε με!
Ονομάζομαι Κριστίν Λούκας.
Είμαι 40 χρονών και πάσχω από αμνησία.
Απόψε, όταν κοιμηθώ, το μυαλό μου θα τα διαγράψει όλα όσα ξέρω...
όλα όσα έκανα σήμερα.
Και θα ξυπνήσω αύριο, όπως και σήμερα, και θα πιστεύω...
ότι έχω όλη μου τη ζωή μπροστά μου...
όμως, η αλήθεια είναι...
ότι δε θα αφήσω ξανά κανέναν να μου πάρει τη ζωή.
Και δε θα ξυπνήσω αύριο το πρωί...
πιστεύοντας ότι ο γιος μου είναι νεκρός.
Δε θα το κάνω.
Κριστίν;
Κριστίν, ονομάζομαι Δόκτωρ Νας.
Είμαι νευροψυχολόγος και σε παρακολουθώ...
εδώ και μερικές εβδομάδες.
Όμως, δεν είμαι σήμερα εδώ σαν γιατρός σου.
Είμαι εδώ, σαν φίλος σου.
Έχεις δύο σπασμένα πλευρά, εγκεφαλική διάσειση...
οπότε χρειάζεσαι κάποιον να σε προσέχει,
αλλά θα γίνεις καλά.
Η φίλη σου, η Κλερ, θα έρθει το απόγευμα να σε πάρει σπίτι.
Τη θυμάσαι την Κλερ;
Κόκκινα μαλλιά...
Πολύ καλά.
Είσαι ασφαλής, τώρα.
Ο άντρας που σου το έκανε αυτό, είναι υπό κράτηση...
και θα μείνει στη φυλακή για πολύ καιρό.
Μπορείς να θυμηθείς οτιδήποτε απ' την περασμένη νύχτα;
Κριστίν, σου έφερα έναν επισκέπτη.
Πιστεύω ότι αυτή ίσως είναι η εξέλιξη που περιμέναμε.
Αυτός ο κύριος είναι ο Μπεν.
Ήσασταν παντρεμένοι, αλλά έχετε χωρίσει εδώ και 4 χρόνια.
Είναι ξύπνια.
Σας ευχαριστώ.
Κριστίν;
Ο Μπεν είμαι.
Ο Μπεν σου.
Αν ήξερα ότι κινδύνευες κατά οποιονδήποτε τρόπο...
δε θα είχα μείνει ποτέ μακριά σου.
Έπρεπε να το κάνω, όμως.
Για χάρη του Άνταμ.
Του γιου μας, Κρις.
Και σ' αγαπάει πάρα πολύ.
Και οι δυο μας σ' αγαπάμε.
Γεια.
Είμαι ο Άνταμ.
Άνταμ...
Όταν ξυπνάς, το πρωί...
ποιο είναι το πρώτο πράγμα που λες στον εαυτό σου;
Λέω...
"τι έχουμε για πρωινό;"
Εσύ, τι λες;
Λέω, λέω...
"Αναρωτιέμαι τι συναρπαστικό θα συμβεί σήμερα."
Θυμάσαι...
Άνταμ...
Θυμάμαι!
Θυμάμαι.
Άνταμ...
Άνταμ μου...
Mετάφραση εξ ακοής: FoxyGroup...